ગુજરાતમાં વસતા મુસ્લિમોમાં સિપાઈ જ્ઞાતિનો સમાવેશ સામાજીક અને શૈક્ષણિક રીતે પછાત વર્ગ (SEBC & OBC) માં સમાવેશ થાય છે. સિપાઈ સમાજનો ૧૦ સપ્ટેમ્બર ઈ. સ. ૧૯૯૩ માં પ્રસિદ્ધ થયેલા અધર બેક્વર્ડ કલાસ (OBC) ના ગેઝેટમાં સમાવવામાં આવ્યા છે. પરંતુ આ ગેઝેટમાં ટાઈપોગ્રાફિકલ મિસ્ટેકને કારણે અનુક્રમ નંબર ૬૫ પર સિપાઈ, પટ્ટણી જમાત અને તુર્ક જમાત એવુ લખવાને બદલે ભુલથી સિપાઈપથી જમાત અને તુર્ક જમાત એવું લખાઈ ગયુ હતું. આવી ભુલ હોવા છતાં ઈ. સ. ૧૯૯૩ થી વર્ષ ૨૦૧૪ ના શરૂઆત સુધી સિપાઈ જ્ઞાતિને ઓબીસીનું અંગ્રેજ સર્ટીફિકેટ (અંગ્રેજી ક્રિમીલેયર સર્ટીફિકેટ) સિપાઈ-મુસ્લિમ નામ જોગથી મળતુ હતું. પરંતુ ત્યાર બાદ ૨૦૧૪ ની શરૂઆત થી જ સિપાઈ જ્ઞાતિને અમુક શહેરોમાં અંગ્રેજી ઓબીસીનું સર્ટીફિકેટ આપવાનું બંધ થયુ અથવા જયાં આપતા ત્યાં સિપાઈ પથી જમાત નામથી આપતા હતા. જેના કારણે કેન્દ્ર સરકાર તરફથી વિવિધ યોજના તથા શિક્ષણ-નોકરીમાં મળતા ૨૭% અનામતનો લાભ મળતા બંધ થયા હતા.